145. löggjafarþing 2015–2016.

Þingskjal 1134 — 694. mál.

Fyrirspurn

til fjármála- og efnahagsráðherra um fundahöld.

Frá Brynhildi Pétursdóttur.

1.	Hversu margir hefðbundnir fundir voru haldnir í ráðuneytinu árin 2014 og 2015 með starfsmönnum undirstofnana þess sem eru á landsbyggðinni?

2.	Hversu margir fjarfundir voru haldnir í ráðuneytinu umrædd ár með starfsmönnum stofn
ana þess sem eru úti á landi?

3.	Hver var kostnaður stofnana ráðuneytisins vegna ferða starfsmanna þess til og frá Reykjavík vegna funda í ráðuneytinu árin 2014 og 2015?

4.	Hefur starfsfólk ráðuneytisins fengið þjálfun í notkun á fjarfundabúnaði, bæði hvað varðar tæknilegu hliðina og fundarstjórn?

5.	Telur ráðherra að unnt sé að auka skilvirkni og afköst í starfsemi ríkisins með notkun fjarfundabúnaðar og ef svo er, hvernig? Hefur ráðuneytið mótað og kynnt stefnu í þessu sambandi?

Skriflegt svar óskast.